open-index/open-wikipedia-markdown huggingface dataset:
Železničná zastávka Banská Bystrica mesto

**Železničná zastávka Banská Bystrica mesto**, (hovorovo aj **malá stanica**) je železničná zastávka v Banskej Bystrici, v mestskej časti Uhlisko. Nachádza sa na úpätí vrchu Urpín. Zastávkou prechádza jednokoľajná trať Zvolen – Vrútky (170). Zastavujú tu osobné vlaky smerujúce do Zvolena  a rýchliky do Bratislavy a Vrútok. 

Trať prechádzajúca zastávkou je elektrifikovaná sústavou 25 kV 50 Hz. Elektrifikácia prebehla od novembra 2004 do marca 2007.

## História
Trať medzi Zvolenom a Banskou Bystricou bola dokončená v roku 1873. Samotná zastávka vznikla v roku 1891 pod názvom Banská Bystrica Svätý Ján. V roku 1892 k nej bola pristavaná čakáreň. Pôvodne sa nachádzala na druhej strane trate, bližšie k rieke Hron, no neskôr bola presunutá na dnešné miesto.

## Kaplnka sv. Jána Nepomuckého
Zastávka dostala svoj pôvodný názov podľa kaplnky svätého Jána Nepomuckého ktorá sa nachádzala oproti nej. Tá bola postavená v roku 1766 v neskorobarokovom slohu. Stala sa vyhľadávaným pútnickým miestom. V 50. rokoch 20. storočia došlo k posunutiu koryta Hronu. Tým pádom musela byť posunutá aj železničná trať a zastávka, a po presunutí budovy zastávky sa kaplnka značne poškodila, pretože sa zosunula 1,7 metra pod úroveň okolitého terénu a postupne začala chátrať. V roku 1989 bola vyhlásená za národnú kultúrnu pamiatku. Koncom roka 2017 bola opravená strecha, no vnútro a fasáda kaplnky je naďalej v dezolátnom stave, avšak prebieha zbierka na jej kompletnú rekonštrukciu. 

## Spojenie

### Vlaky
Zdroj: 

### MHD
Najbližša zastávka banskobystrickej MHD *Národná* sa nachádza asi 100 metrov od stanice. Zastavujú tu trolejbusové linky 1, 2, 4, 6 a 8 a autobusové linky 21, 22, 26, 34, 41 a 97.

## Galéria

Súbor:Železničná zastávka Banská Bystrica Svätý Ján (1914).png|Bývalá zastávka Banská Bystrica Svätý Ján v roku 1914
Súbor:Banská Bystrica Mesto station.JPG|Zastávka v júli 2012, pred rekonštrukciou
Súbor:ŽST Banská Bystrica mesto, interiér stanice.jpg|Zrekonštruovaný interiér zastávky
Súbor:ŽST Banská Bystrica mesto, kaplnka sv. Jána Nepomuckého.jpg|Kaplnka sv. Jána Nepomuckého na nástupišti
Súbor:ŽST Banská Bystrica mesto, detail kaplnky.jpg|Nápis na priečelí kaplnky


## Referencie

## Pozri aj
* Železničná stanica Banská Bystrica

## Iné projekty

Banská Bystrica-mesto
Kategória:Doprava v Banskej Bystrici
Kategória:Stavby v Banskej Bystrici
Kategória:Uhlisko (Banská Bystrica)
Marc Muniesa

**Marc Muniesa Martínez** (* 27. marec 1992, Lloret de Mar, Španielsko) je španielsky futbalista hrajúci za klub Girona FC (január 2013) v Primera División ako stredný obranca.

## Štatistiky
Aktualizované: 23. mája 2012

## Úspechy
### Barcelona
* 1x víťaz Primera División: 2008/09
* 1x víťaz Copa del Rey: 2008/09
* 2x víťaz španielskeho Superpohára: 2009, 2010
* 1x víťaz Ligy majstrov: 2008/09
* 1x víťaz európskeho Superpohára: Superpohár UEFA 2009

### Reprezentačné
* účasť na MS 2009 do 17 rokov - 3. miesto

## Referencie

## Externé odkazy
*Klubový profil 
*BDFutbol profil 
*Transfermarkt profil 

Kategória:Narodenia v 1992
Kategória:Španielski futbalisti
Kategória:Futbaloví obrancovia
Kategória:Hráči FC Barcelona B
Kategória:Hráči FC Barcelona
Javier Mascherano

**Javier Alejandro Mascherano** (* 8. jún 1984, San Lorenzo, Argentína) je bývalý argentínsky futbalový záložník. Hrával taktiež na pozícií stredného obranca. V súčasností trénuje Argentínske národné futbalové mužstvo do 20 rokov. Okrem argentínskeho má aj talianske štátne občianstvo.

## Kariéra
Mascherano začal svoju kariéru v CA River Plate. Prvý seniorský titul získal v sezóne 2003/04, keď jeho klub vyhral Primera División. Získal aj zlatú olympijskú medailu s Argentínou na LOH 2004 v Aténach a striebornú medailu na Copa América 2004. V roku 2005 prestúpil do brazílskeho Corinthians, s ktorým hneď prvú sezónu vyhral brazílsku Sériu A.

Mascherano sa presunul do Európy prestupom do anglického tímu West Ham United FC. Každopádne neobvyklé zmluvné podmienky s Media Sports Investments zmarili jeho krátky pobyt v klube a na začiatku roku 2007 šiel do Liverpoolu na hosťovanie.

Vo svojej prvej sezóne vybojoval druhé miesto v Lige majstrov a znovu skončil na druhom mieste na Copa América s Argentínou. Vo februári roku 2008 sa stal oficiálne hráčom Liverpoolu za 18,6 miliónov libier. Vyhral svoju druhú zlatú olympijskú medailu s Argentínou v Pekingu na LOH 2008, čo sa mu podarilo ako prvému futbalistovi od roku 1928. Tréner Diego Maradona ho označil za kľúčového hráča národného tímu, dal mu kapitánsku pásku a uviedol, že „jeho tím je iba Jonás Gutiérrez, Javier Mascherano, Lionel Messi a osem ďalších“.

Jeho dve najčastejšie prezývky sú Masche a El Jefecito (Malý šéf). Bývalí argentínski futbalisti Jorge Valdano a Jorge Solari označili Mascherana za možno najlepšieho stredného záložníka na svete.

## Štatistiky
Aktualizované: 13. máj 2012

## Referencie

## Iné projekty

## Externé odkazy
* Profil na fcbarcelona.com 
* Oficiálne stránky

Kategória:Narodenia v 1984
Kategória:Argentínski futbalisti
Kategória:Futbaloví stredopoliari
Kategória:Hráči River Plate
Kategória:Hráči Corinthians
Kategória:Hráči FA Premier League
Kategória:Hráči West Ham United FC
Kategória:Hráči Liverpool FC
Kategória:Hráči FC Barcelona
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Kategória:Futbaloví strední obrancovia
Pedro Rodríguez Ledesma

**Pedro Rodríguez Ledesma** (* 28. jún 1987 Santa Cruz de Tenerife, Španielsko) je španielsky futbalista pôsobiaci v kádri AS Rím. Ide o krídelníka, ktorý môže hrať na oboch stranách ihriska.

## Kariéra
### Klubová
Svoju kariéru začínal v CD San Isidro, odkiaľ v roku 2004 prestúpil do Barcelony. Svoj debut absolvoval v ročníku 2007/08, kedy si ho vybral tréner Rijkaard a Barcelona porazila Real Murcia 4:0.

V sezóne 2008/09 patril predovšetkým do B tímu, napriek tomu si ho nový tréner Guardiola vybral do A mužstva. Veľa minút neodohral, no bol na ihrisku i vo finále Ligy majstrov proti Manchesteru United.

Zlomový bol nasledujúci ročník. Po prvýkrát na seba upozornil gólom v Španielskom superpohári do siete Athletic Bilbaa, následne ako striedajúci hráč rozhodol súboj so Šachtarom Doneck o Európsky superpohár. V Lige majstrov s klubom porazil Inter Miláno či Dynamo Kyjev a presadil sa i v lige. Na MS klubov zavŕšil svojím semifinálovým gólom absolútny rekord, keď sa strelecky presadil vo všetkých šiestich súťažiach, ktoré FC Barcelona hrala. Vo finále tohto turnaja dal taktiež gól, ktorý posunul zápas s Estudiantes do predĺženia.

### Reprezentačná
Z barcelonskej zostavy vytlačil kanoniera Thierryho Henryho, strelecky sa presadil i proti Realu Madrid a nakoniec ho tréner reprezentácie Vicente del Bosque zaradil do nominácie na svetový šampionát. Počas turnaja vytlačil zo zostavy Fernanda Torresa a nastúpil aj vo finále, ktoré rozhodol Andrés Iniesta.

20. augusta 2015 prestúpil do Chelsea FC za 27 miliónov eur.
## Štatistiky
### Reprezentačné góly

### Klub
Aktualizované 13. mája 2012

## Úspechy
### Klubové
* 3x majster Primera División (2008/09, 2009/10, 2010/11)
* 3x víťaz Španielskeho superpohára (2009, 2010, 2011)
* 2x víťaz Ligy majstrov (2008/09, 2010/11)
* 2x víťaz Európskeho Superpohára (2009, 2011)
* 2x víťaz Copa del Rey (2008/09, 2011/12)
* 2x víťaz MS klubov (Spojené arabské emiráty 2009, Japonsko 2011)

### Reprezentačné
* 1x víťaz Majstrovstiev sveta (Juhoafrická republika 2010)
* 1x víťaz Majstrovstiev Európy (Poľsko, Ukrajina 2012)

## Poznámky


## Iné projekty

## Externé odkazy
* Profil na fcbarcelona.com
* Oficiálne stránky

Kategória:Španielski futbalisti
Kategória:Hráči FC Barcelona B
Kategória:Hráči FC Barcelona
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Majstri sveta vo futbale
Kategória:Majstri Európy vo futbale
TV Karpaty

**TV Karpaty** je regionálna televízia, ktorá sídli v Piešťanoch. Televízia rozšírila svoje pôvodné vysielanie z piešťanského regiónu aj na oblasť Trnavy, Nového Mesta nad Váhom, Hlohovca a Pezinka. Spolupracuje s ostatnými regionálnymi televíziami západoslovenského regiónu a vďaka tomu ponúka svojim divákom ich dokumentárne programy. 

Televízia sa zameriava na spravodajstvo a publicistiku. Priestor vo vysielaní dostávajú aj diskusné relácie, relácie o móde, službách, kultúrnych podujatiach, hudbe. Súčasťou programu je aj relácia *Bezbúdovci*, ktorá sa zameriava na útulok v Trnave a problematiku opustených zvierat. 

## Pozri aj
* Zoznam televíznych staníc na Slovensku

## Referencie

Karpaty
Kategória:Kultúra v Piešťanoch
Kategória:Vzniklo v 2006
Anglické národné futsalové družstvo mužov

**Anglické národné futsalové družstvo mužov** je národné družstvo mužov, ktoré reprezentuje Anglicko v medzinárodných futsalovýchových súťažiach a priateľských zápasoch. Funguje pod záštitou *The Football Association* (FA). Prvé zápasy odohralo už v roku 1983, na turnaji v Ríme. Potom nastala 18-ročná medzinárodná prestávka anglického družstva, ktorá skončila až v roku 2003, keď sa družstvo zúčastnilo medzinárodného turnaja v Kuala Lumpur. Vo februári 2017 mu patrilo vo svetovom futsalovom rebríčku 66. miesto. 

## Vrcholné podujatia
Na majstrovstvách sveta FIFA sa anglickému družstvu nepodarilo kvalifikovať ani raz. Vo svojej prvej kvalifikácii na MS 2008 prehralo všetky 3 zápasy v skupine a skončilo v nej na poslednom štvrtom mieste. V kvalifikácii na MS 2012 muselo hrať predkvalifikačné kolo, v ktorom zvíťazilo nad  aj , ale po prehre s  skončilo na nepostupovom druhom mieste a nedostalo sa do hlavnej kvalifikácie.

Rovnako sa anglické družstvo neprebojovalo ani na majstrovstvá Európy UEFA. Absolvovalo 4 kvalifikácie, prvú až v roku 2005. V prvých dvoch prehralo všetky zápasy a skončilo posledné vo svojich predkvalifikačných skupinách. V kvalifikácii na ME 2010 vyhralo svoj prvý zápas (nad Cyprom), skončilo na druhom mieste v skupine za  a neprebojovalo sa opäť do hlavnej kvalifikácie. V kvalifikácii na ME 2012 dopadlo podobne. Tiež vyhralo iba jeden zápas v predkvalifikačnej skupine a nepostúpilo do hlavnej kvalifikácie. V kvalifikácii na ME 2014 sa mu prvýkrát podarilo prebojovať do hlavnej fázy kvalifikácie, v ktorej ale potom prehralo všetky 3 zápasy.

## Výsledky
;Kvalifikácia na majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Anglické národné futbalové mužstvo

## Externé odkazy
* Oficiálna stránka The Football Association 
* Zápasy družstva na futsalplanet.com  
* Anglický futsalový portál 
* Anglické družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Doma TV

**Doma TV** je chorvátska komerčná televízia, ktorá začala vysielať 2. januára 2011, o 18:00 hod. Hlavné sídlo televízie je asi v Záhrebe. Televízia začala vysielanie reláciou „Dobrodošli Doma“ (Vitajte Doma), ktorú moderovali Mia Kovačićová a Igor Mešin, hosťom bola speváčka Nina Badrićová. Televízia každý deň ponúka divákom svetové produkcie amerických štúdií Warner Bros., Sony, ďalej európskych štúdií BBC, Mediaset, ITF, RDF a domácu chorvátsku produkciu.

## Externé odkazy
* Oficiálna webstránka

Kategória:Televízne stanice v Chorvátsku
Kategória:Podniky založené v 2011
Maltské národné futsalové družstvo mužov

**Maltské národné futsalové družstvo mužov** je národné družstvo mužov, ktoré reprezentuje Maltu v medzinárodných futsalových súťažiach a priateľských zápasoch. Funguje pod záštitou *Malta Football Association* (MFA). Svoje prvé zápasy odohralo až v kvalifikácii na ME 2007. Vo februári 2017 mu patrilo vo svetovom futsalovom rebríčku 113. miesto. 

## Vrcholné podujatia
Na majstrovstvách sveta FIFA sa maltskému družstvu nepodarilo kvalifikovať ani raz. Vo svojej prvej kvalifikácii na MS 2008 prehralo vysoko všetky 3 zápasy v skupine a skončilo v nej na poslednom štvrtom mieste. V kvalifikácii na MS 2012 muselo hrať predkvalifikačné kolo, v ktorom rovnako prehralo všetky zápasy a skončilo na poslednom mieste svojej skupiny.

Rovnako sa družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú až v roku 2007. Turnaje prvých piatich predkvalifikačných skupín hostila zakaždým Malta, ale jej družstvo na nich nezískalo ani bod a zakaždým skončilo na poslednom mieste svojej skupiny.

V roku 2010 sa družstvo zúčastnilo prvého ročníka medzinárodného turnaja o Stredozemný pohár. Vo svojej skupine skončilo posledné a vyhralo až posledný zápas o konečné 15. miesto nad . 

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

;Stredozemný pohár
* 2010: 15. miesto

## Referencie

## Pozri aj
* Maltské národné futbalové mužstvo

## Externé odkazy
* Oficiálna stránka Malta Football Association  
* Zápasy družstva na futsalplanet.com  
* Maltské družstvo v kvalifikácii na MS 2016 na oficiálnej stránke UEFA 
* Maltský futsalový portál 

Kategória:Národné futsalové družstvá
Futsal
Národné
Buch-St. Magdalena

**Buch-St. Magdalena** je obec v Rakúsku v spolkovej krajine  Štajersko v okrese Hartberg-Fürstenfeld. Obec vznikla 1. januára 2013 spojením obcí Sankt Magdalena am Lemberg a Buch-Geiseldorf.

Obec Buch-St. Magdalena sa skladá z ôsmich katastrálnych území Geiseldorf, Hopfau, Längenbach, Lemberg, Oberbuch, Unterbuch, Unterdombach a Weinberg.

## Referencie

## Iné projekty

## Externé odkazy
* Oficiálna stránka


Kategória:Obce okresu Hartberg-Fürstenfeld
Signal Iduna Park

**Signal Iduna Park**, predtým **Westfalenstadion**, je jeden z najslávnejších futbalových štadiónov. Nachádza sa v Dortmunde a posledná rekonštrukcia bola dokončená v lete 2004 za 45,5 miliónov eur.

Štadión drží bundesligový rekord v počte občerstvovacích stanovíšť – viac než 3 500. Na štadióne sa konali Majstrovstvá sveta vo futbale 2006.

Je taktiež veľmi významný pre Nemecko, ktoré tu v základnej hracej dobe neprehralo ani jedno z 15. tu odohraných stretnutí.

## Informácie o štadióne
* *Kapacita:* 81 000 (pre MS 2006 65 000)
* *Rok otvorenia:* 2005
* *Domovský klub:* Borussia Dortmund

## Iné projekty

## Externé odkazy
* Signal Iduna Park 

Kategória:Šport v Dortmunde
Kategória:Futbalové štadióny v Nemecku
Kategória:Stavby v Dortmunde
Kategória:Architektúra z 1974
Kategória:Štadióny Majstrovstiev sveta vo futbale 1974
Kategória:Štadióny Majstrovstiev sveta vo futbale 2006
Kategória:Štadióny Majstrovstiev Európy vo futbale 2024
Hrvatska radiotelevizija

**Hrvatska radiotelevizija** skr. **HRT** je chorvátska rozhlasová a televízna spoločnosť. Hlavné sídlo je v Záhrebe, na Prisavlji. 

## Založenie
Za deň vzniku sa berie 15. máj 1926, kedy bola založená rozhlasová spoločnosť *Radio Zagreb* (Rádio Záhreb). Rádio začalo vysielanie so slovami: "Halo, Halo! Ovdje Radio Zagreb!" (Haló, Haló, tu rádio Záhreb), hlasom chorvátskej herečky a knihovníčky Boženy Begović. V roku 1940 bolo Rádio Záhreb nacionalizované. 

Televízia začala vysielať 15. mája 1956, najprv pod názvom *TV Zagreb* (TV Záhreb). Bola prvou televíziou vo vtedajšej Juhoslávii. Druhý program chorvátskej rádio–televízie začal vysielať v roku 1972. 
 

Počas roku 1990 sa názov TV Záhreb zmenil na Chorvátske rádio a televízia a v roku 1995 na Chorvátska rádio–televízia. Jej tretiemu programu, známemu ako Z3, bola odobratá licencia v roku 2004 a na uvoľnených frekvenciách začala vysielať RTL televízia. V súčasnosti (január 2013) je „Hrvatska radiotelevizija“ najpopulárnejšia televízia v krajine.

## Galéria


Súbor:Zgrada_HRT_Zagreb.jpg|Budova Chorvátskej rádiotelevízie v Záhrebe
Súbor:Prisavlje.JPG|Satelity okolo budovy
Súbor:Hrt_dnevnik_250409.jpg|Štúdio v ktorom sa vysiela denník
Súbor:Hrt_rez_250409.jpg|Štúdio v ktorom sa pracuje
Súbor:Studio_hrt_AM_250409.jpg|Štúdio Anton Marti
Súbor:Reportažna_kola_HRT_Sabor.jpg|Kamión HRT-a



## Externé odkazy
* Oficiálna webstránka

## Zdroj
* 

Kategória:Podniky založené v 1926
Kategória:Televízne stanice v Chorvátsku
Dlhodobý majetok

**Dlhodobý majetok** alebo staršie aj **dlhodobé aktíva** je *[[majetok (účtovníctvo)|majetok]], ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok.*

## Členenie
Dlhodobý majetok sa člení na:
* dlhodobý nehmotný majetok
* dlhodobý hmotný majetok
* dlhodobý finančný majetok
* dlhodobé pohľadávky

Z toho vyplýva, že dlhodobý majetok zodpovedá (ak sa použije terminológia zákonne predpísaného členenia súvahy) súčtu neobežný majetok plus dlhodobé pohľadávky.

## Oceňovanie, odpisy a opotrebenie
Oceňovanie dlhodobého majetku sa vykonáva:
* pôvodnou obstarávacou cenou
* reprodukčnou cenou
* zostatkovou cenou

Opotrebenie dlhodobého majetku môže byť:
* fyzické (aktívne - používaním, pasívne - pôsobením vonkajších vplyvov)
* morálne (vzniká pôsobením technického pokroku)

Druhy odpisov dlhodobého majetku sú:
* účtovné odpisy (vychádzajú z obstarávacej ceny)
* kalkulačné odpisy (vychádzajú z budúcej reprodukčnej ceny)
* daňové odpisy (upravuje zákon o daniach)

## Zdroje
*časť pod nadpisom Oceňovanie, odpisy a opotrebenie vznikla presunom z článku majetok (účtovníctvo)

## Referencie

*Opatrenie znamená: Opatrenie Ministerstva financií Slovenskej republiky zo 16. decembra 2002 č. 23054/2002-92 (stav 2012)

## Externé odkazy
*

Kategória:Účtovníctvo
Zdroje krytia majetku

**Zdroje krytia majetku** (iné názvy: **zdroje krytia, zdroje majetku, kapitál, celkový kapitál, vlastné imanie a záväzky**, nepresne: **[[pasíva]]**) sú obsah (celej) pravej strany súvahy (ktorá sa nazýva aj **strana pasív**). Zdroje krytia majetku vyjadrujú z čoho alebo za čo bol obstaraný majetok, čiže ktoré sú zdroje krytia majetku. Ich opakom je teda pojem majetok. 

## Delenia
Delenie 1 (podľa pôvodu):
*vlastné imanie (= vlastný kapitál, vlastné zdroje, vlastné zdroje krytia majetku, vlastné zdroje krytia, vlastné zdroje majetku, rozdiel majetku a záväzkov; v rozpočtových organizáciách: fondy):
** základné imanie (= základný kapitál) resp. kmeňové imanie (= kmeňový kapitál)
** kapitálové fondy
** fondy zo zisku
** výsledok hospodárenia minulých rokov (= hospodársky výsledok minulých rokov)
** výsledok hospodárenia za účtovné obdobie po zdanení (= hospodársky výsledok bežného účtovného obdobia)
*záväzky v širšom zmysle (=cudzí kapitál, cudzie zdroje, požičané zdroje, dlhy, nepresne: pasíva v najužšom zmysle): 
**rezervy
***dlhodobé rezervy
***krátkodobé rezervy
**záväzky v užšom zmysle
***dlhodobé záväzky v užšom zmysle 
***krátkodobé záväzky v užšom zmysle
**bankové úvery
***dlhodobé bankové úvery
***bežné bankové úvery
**krátkodobé finančné výpomoci
*časové rozlíšenie

Delenie 2 (z časového hľadiska):
*dlhodobé zdroje krytia majetku (= dlhodobé zdroje, dlhodobý kapitál, dlhodobé zdroje majetku, dlhodobé zdroje krytia):
**vlastné imanie (pozri vyššie)
**dlhodobé záväzky v širšom zmysle (= dlhodobý cudzí kapitál, dlhodobé cudzie zdroje, dlhodobé požičané zdroje, dlhodobé dlhy):
***dlhodobé rezervy
***dlhodobé záväzky v užšom zmysle
***dlhodobé bankové úvery
*krátkodobé zdroje krytia majetku (= krátkodobé zdroje, krátkodobý kapitál, krátkodobé zdroje majetku, krátkodobé zdroje krytia) = krátkodobé záväzky v širšom zmysle (= krátkodobý cudzí kapitál, krátkodobé cudzie zdroje, krátkodobé dlhy):
**krátkodobé rezervy
**krátkodobé záväzky v užšom zmysle
**bežné bankové úvery
**krátkodobé finančné výpomoci

## Členenie súvahy
Oficiálne slovenské členenie strany pasív pozri v článku súvaha (finančné účtovníctvo).

## Zdroj
* 

Kategória:Účtovníctvo
Celkový kapitál

**Celkový kapitál** môže byť:
*kapitál (v ľubovoľnom význame) ako celok
*vo finančnej analýze a účtovníctve: zdroje krytia majetku
Dlhodobé aktíva

**Dlhodobé aktíva** môžu byť:
*v širšom zmysle: akékoľvek aktíva, ktoré sú dlhodobé
*v užšom zmysle: len dlhodobý majetok
Dlhy

**Dlhy** môže byť:
* množné číslo od slova dlh
* v účtovníctve: záväzky, pozri záväzok (účtovníctvo)
Vlastné imanie

**Vlastné imanie** (iné názvy: **vlastný kapitál, vlastné zdroje, rozdiel majetku a záväzkov, vlastné zdroje krytia majetku, vlastné zdroje krytia, vlastné zdroje majetku**; v rozpočtových organizáciách: **[[fondy]]**) je v súvahe rozdiel medzi hodnotou celej strany aktív a hodnotou záväzkov v širšom zmysle (vrátane hodnoty časového rozlíšenia na strane pasív). Vyjadruje nárok na majetok podniku po odpočítaní všetkých jeho účtovných dlhov.

Skladá sa z týchto častí:
* základné imanie (= základný kapitál) resp. kmeňové imanie (= kmeňový kapitál)
* kapitálové fondy
* fondy zo zisku
* výsledok hospodárenia minulých rokov (= hospodársky výsledok minulých rokov, zisk minulých období)
* výsledok hospodárenia za účtovné obdobie po zdanení (= hospodársky výsledok bežného účtovného obdobia, výsledok hospodárenia, hospodársky výsledok, čistý zisk/čistá strata )

Podľa slovenskej právnej úpravy platnej od 31.12.2014 je členenie takéto (porov. aj článok súvaha (finančné účtovníctvo)):
* Základné imanie
* Emisné ážio 
* Ostatné kapitálové fondy 
* Zákonné rezervné fondy  
* Ostatné fondy zo zisku
* Oceňovacie rozdiely z precenenia (staršie uvádzané ako súčasť kapitálových fondov)
* Výsledok hospodárenia minulých rokov
* Výsledok hospodárenia za účtovné obdobie po zdanení

## Referencie

* 

Kategória:Účtovníctvo
Záväzok

**Záväzok** môže byť:
* všeobecne: dobrovoľné prijatie záväznosti voči spoločnosti alebo jednotlivcom (Prax vzájomných záväzkov (sľubov) má veľkú úlohu v živote spoločnosti)
* v práve:
**  právna povinnosť
**  záväzkový právny vzťah (v užšom zmysle súkromnoprávny, v širšom zmysle aj verejnoprávny )
**  záväzková povinnosť (=dlh) (v užšom zmysle súkromnoprávna, v širšom zmysle aj verejnoprávna)
* v účtovníctve: pozri záväzok (účtovníctvo)
* nárečovo: zárodok

## Referencie
Záväzok (účtovníctvo)

**Záväzok** je:
*a) v širšom zmysle: *existujúca povinnosť účtovnej jednotky, ktorá vznikla z minulých udalostí, je pravdepodobné, že v budúcnosti zníži ekonomické úžitky účtovnej jednotky a dá sa spoľahlivo oceniť podľa [paragrafov zákona o účtovníctve]; vykazuje sa v účtovnej závierke v súvahe alebo vo výkaze o majetku a záväzkoch*; synonymá sú: **cudzí kapitál, cudzie zdroje** (- toto bol oficiálny slovenský názov do roku 2002), **požičané zdroje, dlhy** alebo nepresne: **[[pasíva]]** 
*b) v užšom zmysle: ako bod a ale bez rezerv, bankových úverov a krátkodobých finančných výpomocí

## Delenia záväzkov v širšom zmysle
Podľa formy:
*rezervy
**dlhodobé rezervy
**krátkodobé rezervy
*záväzky v užšom zmysle
**dlhodobé záväzky v užšom zmysle 
**krátkodobé záväzky v užšom zmysle
*bankové úvery
**dlhodobé bankové úvery
**bežné bankové úvery (=krátkodobé bankové úvery)
*krátkodobé finančné výpomoci

Podľa dĺžky trvania:
*dlhodobé záväzky v širšom zmysle (= dlhodobý cudzí kapitál, dlhodobé cudzie zdroje, dlhodobé požičané zdroje, dlhodobé dlhy):
**dlhodobé rezervy
**dlhodobé záväzky v užšom zmysle
**dlhodobé bankové úvery
*krátkodobé záväzky v širšom zmysle (= krátkodobý cudzí kapitál, krátkodobé cudzie zdroje, krátkodobé dlhy):
**krátkodobé rezervy
**krátkodobé záväzky v užšom zmysle
**bežné bankové úvery (= krátkodobé bankové úvery)
**krátkodobé finančné výpomoci

## Referencie

## Zdroj
* 

Kategória:Účtovníctvo
Peratos

**Peratos** (, ) je v gréckej mytológii nástupca sikyónskeho kráľa Messapa.

Podľa niektorých antických písomných zdrojov bol Peratos následníkom Messapa (uvádzajú ho pod latinským menom Eratus). O pôvode Messapa tieto zdroje mlčia. Podľa antického autora Pausania však Peratos nebol nástupcom Messapa, ale nástupcom Leukippa. Peratos bol synom Leukippovej dcéry Kalchinie a boha Poseidóna a kráľom sa stal preto, lebo Leukippos nezanechal po sebe potomka po meči.

Staroveký autor Hieronym uvádza, že Peratos nastúpil na sikyónsky trón okolo roku 1716 pred Kr. a vládol do roku 1670 pred Kr. Antické písomné zdroje ale v zhode uvádzajú, že kráľom Sikyónu sa po Peratovi stal Plémnaios. 

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Imanie

**Imanie** môže byť:
*knižne: majetok, všetko, čo niekto (najmä vo väčšom množstve) má ; bohatstvo
*v práve:
**v staršom obchodnom práve súbor súkromných, v peniazoch oceniteľných práv patriacich určitej fyzickej či právnickej osobe, teda aktíva  (pasíva či záväzky sa považovali len za bremená viaznuce na hrubom imaní, iba zriedkavo sa priamo považovali za súčasť imania alebo sa od imania odpočítali) 
**v súčasnom Obchodnom zákonníku legislatívna skratka pre termín obchodné imanie (= súbor obchodného majetku, teda obchodných aktív, a záväzkov vzniknutých v súvislosti s podnikaním)

## Pozri aj
*vlastné imanie
*základné imanie
*kmeňové imanie
*národné imanie
Nidwalden

**Nidwalden** (historicky a úradne *Unterwalden nid dem Wald*) je nemeckojazyčný kantón. Hlavným mestom je Stans. Nachádza sa v strednom Švajčiarsku. Je rozdelený na 11 obcí.

Nidwalden spolu s kantónom Obwalden tvorili kantón Unterwalden (do roku 1648), jeden z troch pôvodných kantónov, ktoré sa v roku 1291 po smrti nemeckého kráľa Rudolfa I. spojili na ochranu svojich «starých práv» a vytvorili Švajčiarsko.

Nidwalden je 5. najmenší a 5. najmenej ľudnatý kantón vo Švajčiarsku.

## Geografia
Kantón Nidwalden leží v strednom Švajčiarsku, na severných hraniciach sa rozprestiera Vierwaldstättské jazero. Hraničí s piatimi kantónmi: Luzern na severe, Schwyz na severovýchode, Uri na východe, Bern na juhu a Obwalden na západe a juhovýchode, pretože *Obwalden* je *Nidwaldenom* rozdelený na dve časti.

## Obce
left|náhľad|Obce kantónu Nidwalden.
Nasleduje zoznam 11 obcí kantónu podľa počtu obyvateľov k 31. decembru 2011:

## Referencie

## Iné projekty

## Zdroj


Kategória:Kantóny vo Švajčiarsku
Miková (rozlišovacia stránka)

**Miková** môže byť:
* obec v okrese Stropkov, pozri Miková
* vodná nádrž v okrese Revúca, pozri Miková (vodná nádrž)
Nórske národné futsalové družstvo mužov

**Nórske národné futsalové družstvo mužov** je národné družstvo mužov, ktoré reprezentuje Nórsko v medzinárodných futsalových súťažiach a priateľských zápasoch. Funguje pod záštitou *Norges Fotballforbund* (NFF). Prvý medzinárodný zápas absolvovalo až v roku 2010. V jeho krátkej histórii sa mu podaril úspech v podobe postupu do play-off o Majstrovstvá sveta FIFA 2012. Vo februári 2017 mu patrilo vo svetovom futsalovom rebríčku 73. miesto. 

## Vrcholné podujatia
Na majstrovstvách sveta FIFA sa nórskemu družstvu nepodarilo kvalifikovať. Vo svojej prvej kvalifikácii na MS 2012 muselo hrať predkvalifikačné kolo, z ktorého postúpilo z druhého miesta do hlavnej kvalifikácie. V nej rovnako skončilo na 2. mieste, keď najprv vyhralo nad  a potom remizovalo s favorizovaným , čo znamenalo postup do play-off. Žreb mu prisúdil družstvo , s ktorým najprv doma prehralo jasne  a potom vonku .

Rovnako sa nórske družstvo neprebojovalo ani na majstrovstvá Európy UEFA. Pri svojej prvej účasti v kvalifikácii na ME 2012 muselo hrať najprv predkvalifikačné kolo. Postúpilo z neho z 1. miesta do hlavnej kvalifikácie, v ktorej však prehralo všetky 3 zápasy a skončilo v skupine posledné. Rovnako tak dopadlo aj v kvalifikácii na ME 2014.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Nórske národné futbalové mužstvo

## Externé odkazy
* Oficiálna stránka Norges Fotballforbund 
* Zápasy družstva na futsalplanet.com  
* Nórske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Obwalden

**Obwalden** (historicky a úradne *Unterwalden ob dem Wald*) je nemeckojazyčný kantón. Hlavným mestom je Sarnen. Kantón sa nachádza v strednom Švajčiarsku a je rozdelený na 7 obcí.

Obwalden spolu s kantónom Nidwalden tvorili kantón Unterwalden (do roku 1648), jeden z troch pôvodných kantónov, ktoré sa v roku 1291 po smrti nemeckého kráľa Rudolfa I. spojili na ochranu svojich «starých práv» a vytvorili Švajčiarsko.

Nidwalden je 8. najmenší a 3. najmenej ľudnatý kantón vo Švajčiarsku.

## Geografia
Obwalden leží v strednom Švajčiarsku, uprostred sa nachádza Sarnersee. Hraničí so štyrmi kantónmi: Luzern na západe, Bern na juhu, Uri na východe a Nidwalden na severe a východe, pretože *Obwalden* je *Nidwaldenom* rozdelený na dve časti.

## Obyvateľstvo
V kantóne Obwalden žije 35 878 ľudí, z tohto čísla je 4 911 cudzincov (13,7 %).

## Obce
left|náhľad|Obce kantónu Obwalden.
Nasleduje zoznam 7 obcí kantónu podľa počtu obyvateľov k 31. decembru 2011:

## Referencie

## Iné projekty

## Zdroj


Kategória:Kantóny vo Švajčiarsku
Eratos

**Eratos** (, ) bol v polovici ôsmeho storočia pred Kr. argejský kráľ.(pravdepodobne mýtický) 

Antický autor Pausanias zaznamenal, že keď spartský kráľ Nikandros napadol so svojim vojskom Argolis, Asinčania žijúci v tejto oblasti sa spolu s ním do tejto invázie zapojili. Po odchode Sparťanov sa však argejský kráľ Eratos rozhodol Asinčanom pomstiť a zorganizoval proti nim vojenskú výpravu. Asinčania sa však zatiaľ stačili zachrániť útekom. Svoje rodiny naložili na plavidlá a svoju vlasť opustili.

## Referencie

Kategória:Vládcovia starovekého Grécka
Kategória:Postavy gréckej mytológie
Írske národné futsalové družstvo mužov

**Írske národné futsalové družstvo mužov** je národné družstvo mužov, ktoré reprezentuje Írsko v medzinárodných futsalových súťažiach a priateľských zápasoch. Funguje pod záštitou *Football Association of Ireland* (FAI). Prvé zápasy odohralo už v roku 1983, na turnaji v Ríme. Potom nastala 18-ročná medzinárodná prestávka írskeho družstva, ktorá skončila až v roku 2001, keď družstvo odohralo priateľské zápasy so . Vo februári 2016 mu patrilo vo svetovom futsalovom rebríčku 116. miesto. 

## Vrcholné podujatia
Kvalifikácie na majstrovstvá sveta FIFA sa írske družstvo nezúčastnilo ani raz. 

Družstvo sa nikdy neprebojovalo na Majstrovstvá Európy UEFA. Absolvovalo 2 kvalifikácie, prvú až v roku 2010. Hneď v prvej, kde muselo absolvovať predkvalifikačné kolo, dosiahlo prvé víťazstvo, nad . Skončilo ale na poslednom mieste skupiny a nepostúpilo do hlavnej kvalifikácie. V predkvalifikácii na ME 2012 dopadlo podobne. Tentoraz však nevyhralo ani jedno stretnutie; dosiahlo iba jeden gól, proti , a skončilo posledné vo svojej skupine.  

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Írske národné futbalové mužstvo

## Externé odkazy
* Oficiálna stránka Football Association of Ireland 
* Futsal v írsku  
* Zápasy družstva na futsalplanet.com  
* Írske družstvo v kvalifikácii na MS 2012 na oficiálnej stránke UEFA 

Kategória:Národné futsalové družstvá
Futsal
Národné
Marek Tvrdoň

**Marek Tvrdoň** (* 31. január 1993, Nitra) je slovenský hokejový útočník.

## Klubový hokej
Tvrdoň začínal s hokejom v Nitre. V sezóne 2008/2009 ako pätnásťročný zaznamenal v nitrianskom doraste päťdesiat gólov a 33 asistencií, celkovo 83 kanadských bodov (najlepší strelec ligy). Jeden zápas v tejto sezóne odohral aj ako junior. 

V sezóne 2009/2010 hral za juniorské družstvo Nitry a ako šestnásťročný debutoval na konci novembra 2009 v Slovnaft Extralige, kedy nastúpil na sedem zápasov.

V roku 2010 si ho v CHL Import Drafte v prvom kole zvolil klub Vancouver Giants. Sezónu 2010/2011 tak začal v kanadskej juniorskej Western Hockey League. V drese Giants nastúpil len na 12 zápasov (6 + 5) po tom, čo musel podstúpiť operáciu ramena.

Bol draftovaný v roku 2011, kedy si ho Detroit Red Wings vybral z celkového 115. miesta. V nasledujúcej sezóne za Vancouver odohral 60 zápasov základnej časti (34 + 43) a 6 zápasov play-off (3 + 3).

V závere ročníka 2011/2012 ho povolali do mužstva AHL Grand Rapids Griffins, kde však nenastúpil na žiaden zápas. Začiatkom júla 2012 sa dohodol s Detroitom na nováčikovskom kontrakte.

V sezóne 2012/2013 nastúpil len na 18 zápasov (8 + 14), zvyšok vynechal kvôli zraneniu.

## Referencie

## Externé odkazy
* Marek Tvrdoň štatistiky na *eliteprospects.com*

Kategória:Narodenia v 1993
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Detroit Red Wings
Kategória:Slovenskí hokejoví útočníci
Kategória:Hráči HC Slovan Bratislava
Agostino Casaroli

**Agostino Casaroli** (* 24. november 1914, Castel San Giovanni, Taliansko – † 9. jún 1998, Rím) bol taliansky rímskokatolícky arcibiskup a kardinál, diplomat a štátny sekretár (19791990) Vatikánu. 

## Životopis
Narodil sa v chudobnej rodine v Castel San Giovanni (Piacenza). 27. mája 1937 bol vysvätený na kňaza. Pokračoval ďalej v štúdiu na Pápežskej diplomatickej akadémii. V roku 1939 získal doktorát kánonického práva. V rokoch 19401961 pôsobil ako úradník na Štátnom sekretariáte. Ján XXIII. ho v roku 1961 menoval za námestníka tajomníka Kongregácie pre mimoriadne cirkevné záležitosti. Postupne sa stal vedúcou osobnosťou vatikánskej diplomacie, viedol rokovania Vatikánu s mnohými štátmi a bol hlavným spoluarchitektom politiky pápežov Jána XXIII., Pavla VI. a Jána Pavla II. voči štátom východného bloku. 4. júla 1967 bol vymenovaný za sekretára Kongregácie pre mimoriadne cirkevné záležitosti. 16. júla ho Pavol VI. vysvätil na biskupa a v roku 1979 ho Ján Pavol II. vymenoval za kardinála a štátneho sekretára. 

Kardinál Casaroli bol hlavným svätiteľom troch slovenských biskupov (Július Gábriš, Jozef Feranec a Ján Pásztor) v roku 1972 v Nitre. Bola to prvá úradne povolená biskupská vysviacka od roku 1949, pričom v tom čase nebol na Slovensku ani jeden verejne pôsobiaci biskup. Pamätná bola jeho návšteva ČSSR v roku 1985 a jeho účasť na národnej púti na Velehrade, z ktorej sa stala veľká manifestácia proti cirkevnej politike vtedajšieho Česko-Slovenska a za pápeža a jednotu cirkvi.

1. decembra 1990 rezignoval z dôvodu veku na všetky úrady. Zomrel 9. júna 1998 v Ríme.

## Dielo
* Agostino Casaroli: *Trýzeň trpělivosti*; Karmelitánské nakladatelství, Kostelní Vydří 2001, ISBN 80-7192-621-3 ()

## Referencie

## Externé odkazy
* www.cardinalcasaroli.org webstránka venovaná Agostinimu Casarolimu ()

## Zdroj

Kategória:Talianski kardináli
Kategória:Talianski rímskokatolícki arcibiskupi
Kategória:Štátni sekretári Vatikánu
Kategória:Rytieri veľkokríža Radu za zásluhy Talianskej republiky
Švajčiarske národné futsalové družstvo mužov

**Švajčiarske národné futsalové družstvo mužov** je národné družstvo mužov, ktoré reprezentuje Švajčiarsko v medzinárodných futsalových súťažiach a priateľských zápasoch. Funguje pod záštitou *Schweizerische Fussballverband* (ASF-SFV). Prvý medzinárodný zápas absolvovalo až v roku 2009. Vo februári 2017 mu patrilo v medzinárodnom futsalovom rebríčku 86. miesto. 

## Vrcholné podujatia
Na majstrovstvá sveta FIFA sa švajčiarskemu družstvu nepodarilo kvalifikovať. Vo svojej prvej kvalifikácii na MS 2012 muselo hrať predkvalifikačné kolo, v ktorej prehralo vysoko všetky svoje zápasy a nepostúpilo do hlavnej kvalifikácie. 

Rovnako sa švajčiarske družstvo neprebojovalo ani na majstrovstvá Európy UEFA. Pri svojej prvej účasti v kvalifikácii na ME 2012 muselo hrať najprv predkvalifikačné kolo. V ňom síce vyhralo zápas nad domácim , ostatné dva zápasy však prehralo, skončilo v skupine posledné a nepostúpilo do hlavnej kvalifikácie. Vo svojej druhej kvalifikácii, keď práve Švajčiarsko organizovalo jednu z predkvalifikačných skupín, dopadlo podobne. Skončilo tretie v skupine, keď dokázalo zdolať iba jedno družstvo. Zvíťazilo nad ním , čo bola najvyššia švajčiarska výhra v jeho krátkej histórii. V nasledujúcej kvalifikácii sa dostalo najďalej, keď sa vďaka druhému miestu v predkvalifikácii prebojovalo do hlavnej kvalifikácie.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Švajčiarske národné futbalové mužstvo

## Externé odkazy
* Oficiálna stránka Schweizerische Fussballverband //
* Futsal vo Švajčiarsku 
* Zápasy družstva na futsalplanet.com  
* Švajčiarske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Internetová kaviareň

náhľad|Internetová kaviareň
**Internetová kaviareň** je verejne prístupné miesto, kde si návštevník môže prenajať počítač s pripojením na Internet. Za použitie počítačov v internetovej kaviarni je zvyčajne účtovaný poplatok. K prenajatému počítaču je možnosť zakúpiť si aj malé občerstvenie. Internetové kaviarne sú často interiérovo koncipované tak, aby pripomínali bežnú kaviareň.

V súčasnosti internetové kaviarne ponúkajú svojim hosťom aj ďalšie služby – medzinárodné telefónne hovory, skenovanie obrázkov, možnosť čítania pamäťových kariet fotoaparátov a pokročilé programové vybavenie prenajímaných počítačov.

## Internetové kaviarne na Slovensku
Prvé slovenské internetové kaviarne sa začali objavovať koncom deväťdesiatych rokov. V rokoch 2000 – 2005 boli veľmi populárne, no postupne stúpajúca miera internetizácie domácností a čoraz viac sa rozmáhajúca sieť bezplatného internetu v knižniciach a na verejných miestach rapídne zredukovali ich počty.

V Bratislave sa nachádza niekoľko internetových kaviarní s rýchlym pripojením na internet. Niektoré z nich majú k dispozícii aj niekoľko počítačov vyhradených na počítačové hry. Za hodinu používania internetu zaplatíte od 1,50 € do 4 €.

## Iné projekty

Kategória:Internetová kultúra
Kategória:Kaviarne
SSV

**SSV** môže byť:
*skratka Spolku sv. Vojtecha, pozri Spolok svätého Vojtecha
*skratka Slobodného slovenského vysielača, pozri Slobodný slovenský vysielač
*častá skratka športových združení v Nemecku napr. *Sport- und Schwimmverein* (Športové a plavecké združenie), *Schwimmsportverein* (Združenie palveckého športu), *Schießsportverein* (Združenie športových strelcov) alebo *Sport-Spiel-Vereinigung* (Združenie športu a hier)
Vitória F.C.

**Vitória Futebol Clube**, tiež známy ako **Vitória de Setúbal**, je portugalský futbalový klub sídliaci v meste Setúbal. Klub bol založený 20. novembra 1910 a momentálne (január 2013) hrá najvyššiu portugalskú súťaž Primeira Liga.

Domáce zápasy hráva na štadióne Estádio do Bonfim, ktorý má kapacitu 21 530 miest. Stretnutia tu hrajú od roku 1962. Najväčšími úspechmi klubu je 3-násobné víťazstvo v portugalskom pohári a 1x víťazstvo v Portugalskom ligovom pohári.

## Úspechy
* *[[Taça de Portugal|Portugalský pohár]]:*
** 1964–65, 1966–67, 2004–05

* *[[Portuguese League Cup]]:*
** 2007–08

## Vitória de Setúbal v európskych súťažiach

## Káder mužstva
**Súčasná zostava**:

 
 12px|Kapitán klubu
 

 

 

 

 

## Externé odkazy
* Oficiálny web klubu (archív) 
* Vitória FC Setúbal 
* Vitoria Setubal
* Squad of Vitória Setúbal FC in the season 2012/2013 

Kategória:Portugalské futbalové kluby
Kategória:Futbalové kluby založené v 1910
Jozef Pročko

**Jozef Pročko** (* 13. marec 1965, Halič, okres Lučenec) je slovenský komik, zabávač, herec, moderátor, režisér a súčasný poslanec NR SR.

## Životopis
Na základnej škole v Haliči (1972 - 1979) vynikal v športe, ale aj v herectve. V rokoch 1980 - 1984 absolvoval gymnázium v Lučenci, počas ktorého pôsobil v atletickom klube Lučenec. Po skončení gymnázia nastúpil na FTVŠ v Bratislave (1984 - 1989), kde už počas štúdia absolvoval vystúpenia na divadelnej súťaži Improliga, ktorú 6-krát vyhral. 

Po skončení vysokej školy a ročnom absolvovaní základnej vojenskej služby v Tachove, ho prijali na VŠMU odbor herectvo (1991-1994). Po jej ukončení nastúpil do Trnavského divadla. 

V roku 1994 začal účinkovať v televízii VTV, potom STV, TV Markíza, TV JOJ. Od 1996 je na voľnej nohe. Účinkoval aj na Novej scéne a od roku 1998 najmä v divadle West. Je päťnásobný držiteľ ocenenia TOM a štvornásobný držiteľ ocenenia OTO.

Od roku 2002 je riaditeľom neziskovej organizácie Jožo Pročko Deťom n.o., ktorá pripravuje a organizuje podujatia charitatívneho charakteru po celom Slovensku.

V roku 2003 vybudoval v Haliči kultúrno-spoločenské centrum Zbrojnica s reštauráciou, pizzériou, divadielkom a ubytovaním. Tento komplex poskytuje služby pre akúkoľvek spoločenskú akciu. V rodnej dedine Halič vybudoval historické múzeum a je neúnavným propagátorom národných kultúrnych pamiatok v Haliči.

Momentálne je poslancom NR SR.

## Iné projekty

Kategória:Slovenskí humoristi
Kategória:Slovenskí divadelní herci
Kategória:Slovenskí televízni moderátori
Kategória:Slovenskí televízni herci
Kategória:Slovenskí televízni režiséri
Kategória:Osobnosti z Haliče (okres Lučenec)
Kategória:Absolventi Fakulty telesnej výchovy a športu Univerzity Komenského v Bratislave
Kategória:Poslanci NR SR (2020 – 2023)
Filip Skrbenský

Barón **Filip Skrbenský z Hříště** (nem. Philipp Freiherr Skrbensky von Hriste) (* 1838 - † 27. február 1914) bol šlachtic, cisársko-kráľovský komorník, člen rádu maltézskych rytierov a nadporučík u dragúnov.
right|thumb|Hrobka Filipa Skrbenského
right|thumb|Detail z hrobky
## Rodina

*otec: Filip Skrbenský 1789-1867 
*matka: Františka Erdody 1812-1894 
*manzelka: Leonilla (Leonie) Freiin Czeike v. Badenfeld
*deti: 3 synovia, 2 dcéry, najznámejší Lev Skrbenský z Hříště

Rodina Skrbenská pochádza z Moravy. Svoje meno prijala podľa obce Skrbeň s hradom Hřište, ktorý vlastnili. Pred povýšením do šľachtického stavu používala jednoduchý erb so strieborným štítom, v ktorom bol čierny pruh, heraldický kôl. Po povýšením do šľachtického stavu boli do erbu pridané zrkadlá so pštrosími perami.

## Životopis
Väčšinu života strávil vo Viedni. Ako svoje letné sídlo používal kaštieľ v Prílese. Barón bol veľmi veľkorysý človek, napr. v roku 1884 daroval Trenčianskej Teplej hasičskú striekačku, aby mohli miestni ľudia založiť dobrovoľný hasičský zbor. V rokoch 1894-1895 pôsobil ako richtár v Prílese.

Zomrel 27. februára 1914 ako 76-ročný. V Prílese ho 6. marca pochovával nitriansky župan, hodnostári župy a zástupcovia niektorých rodín. Pochovaný bol so svojimi obľúbenými súčasťami odevu - dragúnskou šabľou, šišákom a maltézskym rádom. Nechýbali ani kľúče symbolizujúce jeho pôsobenie vo funkcii kráľovského komorníka.

## Referencie


Kategória:Uhorskí šľachtici
Kategória:Narodenia v 1838
Kategória:Úmrtia v 1914
Kategória:Príles
Kategória:Maltézski rytieri
TV Nova (Pula)

**TV Nova** je lokálna televízia, ktorá vysiela z mesta Pula v Chorvátsku. 

Televízia začala vysielať 26. apríla 1996. Od svojho vzniku bola dielom všetkých lokálnych televízií v Chorvátsku: CCN, NUT a Kanal 5. 

TV Nova svojim signálom pokrýva celú južnú Istriu.

## Externé odkazy
* Oficiálna webstránka

Kategória:Podniky založené v 1996
Kategória:Televízne stanice v Chorvátsku
Žiloj dom na Koteľničeskoj naberežnoj

**Žiloj dom na Koteľničeskoj naberežnoj** (, doslova Obytný dom na Koteľničeskom nábreží) je 32-podlažná obytná budova na ulici Koteľničeskaja naberežnaja. So svojou výškou 176 metrov bola od roku 1952 najvyššou budovou Európy, kým o rok neskôr nedostavali Moskovskij gosudarstvennyj universitet imeni M. V. Lomonosova.

V 176 metrovej budove je 700 bytov, obchody, pošta, kino, múzeum a i. Keď ju začali v roku 1937/8 stavať, mala byť dokončená v roku 1940.

Spolu s moskovskou univerzitou, hotelom Leningradskaja a inými 4 budovami tvorí komplex Stalinskije vysotki.

## Zdroj

Kategória:Stavby v Moskve
Kategória:Výškové budovy v Moskve
Kategória:Architektúra z 1952
Torre Terrazza Martini

**Torre Terrazza Martini** alebo **Torre Piacentini** je 31-podlažná budova v talianskom Janove. Keď bola v roku 1940 dokončená, stala sa najvyššou budovou Talianska a Európy. Najskôr stratila titul najvyššej budovy Európy,keď ju v roku 1952 predbehol Žiloj dom na Koteľničeskoj naberežnoj a následne stratila aj tiltul najvyššej budovy Talianska,keď ju v roku 1954 predbehol Torre Breda v Miláne. 

I keď výška po strechu je 108 metrov, s reklamnou konštrukciou na streche má 116 metrov, čím je najvyššou budovou Janova.

## Iné projekty

## Zdroj

Kategória:Stavby v Janove
Kategória:Výškové budovy v Taliansku
Kategória:Architektúra z 1940
Patti Page

**Patti Page**, vlastným menom **Clara Ann Fowler**, (* 8. november 1927, Claremore, Oklahoma, USA − † 1. január 2013, Encinitas, Kalifornia) bola americká speváčka. 

K jej najväčším hitom patria piesne „Tennessee Waltz“ a „(How Much Is) That Doggie in the Window?“. V päťdesiatych rokoch mala v televízii ABC vlastnú reláciu s názvom *The Patti Page Show*. V roku 1997 bola uvedená do Oklahoma Music Hall of Fame. V roku 2013 jej bola posmrtne udelená cena Grammy za celoživotné dielo.

## Referencie

## Iné projekty

## Externé odkazy
* 
* Patti Page  

## Zdroj
* 

Kategória:Country speváčky USA
Kategória:Popové speváčky USA
Kategória:Televízni moderátori USA
Kategória:Držitelia ceny Grammy
Kategória:Osobnosti z Oklahomy
Lotyšské národné futsalové družstvo mužov

**Lotyšské národné futsalové družstvo mužov** je národné družstvo mužov, ktoré reprezentuje Lotyšsko v medzinárodných futsalových súťažiach a priateľských zápasoch. Funguje pod záštitou *Latvijas Futbola Federācija* (LFF). Prvý medzinárodný zápas absolvovalo v roku 1992. Vo februári 2016 mu patrilo vo svetovom futsalovom rebríčku 55. miesto.

## Vrcholné podujatia
Na majstrovstvá sveta FIFA sa lotyšskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné piate, keď prehralo všetky zápasy. O 4 roky neskôr organizovalo 10. kvalifikačnú skupinu práve Lotyšsko a družstvo v nej dokázalo remizovať s favorizovaným . Skončilo na 2. mieste za  a nepostúpilo do play-off. V kvalifikácii na MS 2012 muselo hrať už predkvalifikáciu, z ktorej postúpilo do hlavnej kvalifikácie. V nej dokázalo remizovať s  a domácim , ale v skupine skončilo tretie a do play-off nepostúpilo.

Rovnako sa lotyšské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú v roku 1999. V prvých 4 kvalifikáciách nedokázalo uhrať viac ako 1 remízu a skončilo zakaždým posledné v skupine.
Od roku 2007 muselo Lotyšsko absolvovať aj predkvalifikáciu. V roku 2007 z nej nepostúpilo do hlavnej fázy kvalifikácie, ale v ostatných dvoch už s prehľadom áno. Okrem víťazného zápasu s  v roku 2010 ostatné duely v hlavnej kvalifikácii prehralo. V kvalifikácii na ME 2014 organizovalo jednu z hlavných skupín kvalifikácie, ale prehralo v nej všetky zápasy.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Lotyšské národné futbalové mužstvo

## Externé odkazy
* Oficiálna stránka Latvijas Futbola federācija  
* Futsal v Lotyšsku  
* Zápasy družstva na futsalplanet.com  
* Lotyšské družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Neues Rathaus (Kiel)

**Neues Rathaus** (doslova *Nová radnica*) je radnica v nemeckom meste Kiel. Jej 106 metrov vysoká veža je dominantou mesta. Vďaka vyhliadke, umiestnenej 67 metrov nad zemou, je aj vyhliadková. Bola navrhnutá podľa kampanily benátskej Baziliky svätého Marka. 

Nová radnica nahradila starú radnicu zničenú v druhej svetovej vojne.

## Zdroj

Kategória:Architektúra z 1911
Kategória:Veže v Nemecku
Héródes

**Héródes** alebo **Héródés** alebo (najmä pre židovských vládcov) **Herodes** môže byť:
* Herodes Veľký (asi 73–4 pred Kr) 
* Herodes Archelaos (23 pred Kr. – 16 po Kr.)
* Herodes Antipater/Herodes Antipas (46 pred Kr. - 4 pred Kr.) 
* Herodes Antipas (20 pred Kr. - po 39 po Kr.)
* Herodes II. (? - 48 po Kr.)
* Herodes Boethos/Herodes Filip (25 pred Kr. - 30 po Kr.)
* Héródés Attikos (101 - 177 po Kr.)
* Herodes Filip I. (20 pred Kr. - 34 po Kr.)
* Herodes Aggripa I. (10 pred Kr. - 44 po Kr.)
* Herodes Aggripa II. (28 po Kr. - 92 po Kr.)
TV Nova (rozlišovacia stránka)

**TV Nova** môže byť:

* česká súkromná televízna stanica patriaca do skupiny CME, pozri TV Nova
* chorvátska lokálna televízia, ktorá vysiela z mesta Pule, pozri TV Nova (Pula)

## Pozri aj
* Nova TV